**Datum:** Rijeka,28. kolovoza 2023.

**Kolegij:** Etika sestrinstva u teoriji i praksi

**Voditelj:** doc. dr. sc. Igor Eterović

**e-mail voditelja:** igor.eterovic@uniri.hr

**Katedra:** Katedra za javno zdravstvo

**Studij:** Sveučilišni diplomski studiji - Sestrinstvo - menadžment u sestrinstvu

**Godina studija:** 1

**Akademska godina:** 2023./2024.

**IZVEDBENI NASTAVNI PLAN**

**Podaci o kolegiju (kratak opis kolegija, opće upute, gdje se i u kojem obliku organizira nastava, potreban pribor, upute o pohađanju i pripremi za nastavu, obveze studenata i sl.):**

|  |
| --- |
| Kolegij **Etika sestrinstva u teoriji i praksi** je obvezatni kolegij na prvoj godini Sveučilišnog diplomskog studija Sestrinstvo – menadžment u sestrinstvu i sastoji se od 12 sati predavanja i 13 sati seminara, ukupno 30 sati (**2 ECTS**). Nastava se izvodi u predavaonicama Fakulteta zdravstvenih studija (ul. Viktora Cara Emina 5).  **Ciljevi kolegija.** Osnovni cilj kolegija je usvajanje znanja, vještina i stjecanje kompetencija za rješavanje etičkih problema i dilema s kojima se suočavaju medicinske sestre/tehničari (dalje: sestre) u organiziranju, planiranju i upravljanju sestrinskom skrbi. Realiziranjem nastavnog sadržaja taj cilj se operacionalizira u sljedeće podciljeve: a) stjecanje znanja o posljedicama znanstveno-tehnološkog napretka na moral i etiku u medicini s posebnim osvrtom na sestrinstvo; b) osposobljavanje studenata/ica za etičku analizu i argumentaciju etičkih rješenja; c) rješavanje bioetičkih dilema s kojima se suočavaju sestre; e) primjena odrednica Etičkog kodeksa i zakona iz područja zdravstvene zaštite u rješavanje slučajeva iz sestrinske prakse.  **Sadržaj kolegija:** Etika i moral, etički problemi, odnos teorije i prakse; Vrijednosti u biomedicini i zdravstvu; Bioetičke dileme; Bol, medicina i kultura; Kvaliteta života; Etička načela u zdravstvenoj/sestrinskoj njezi; Paternalistički odnos sestre prema pacijentu/ici; Informirana suglasnost u zdravstvenoj i sestrinskoj njezi; Paternalistički odnos sestre prema pacijentu/ici; Odnos između pružatelja i korisnika zdravstvenih usluga, vulnerabilnost pacijenta/ice; Privatnost, povjerenje i sestrinska tajna; Želje i potrebe pacijenta/ice; Priziv savjesti.  **Izvođenje nastave:** Nastava se izvodi u obliku predavanja i seminara kroz 6 dana u prvom semestru prve godine studija. Kroz predavanja studenti se upoznaju sa sadržajem kolegija. Na kraju nastave se održava završni pismeni test.  U izvođenju nastave sudjeluju doc. dr. sc. Igor Eterović i dr. sc. Robert Doričić te eventualno gostujući predavači. |

**Popis obvezne ispitne literature:**

|  |
| --- |
| 1. Eterović, I. *Kant i bioetika* (odabrana poglavlja), Pergamena – Centar za integrativnu bioetiku Filozofskog fakulteta Sveučilišta u Zagrebu, Zagreb, 2017. 2. *Etički kodeks medicinskih sestara*, Hrvatska komora medicinskih sestara, 2005. 3. Gosić, N. *Bioetika in vivo* (odabrana poglavlja), Pergamena, Zagreb, 2005. 4. Frković, A. *Bioetika u kliničkoj praksi*, (odabrana poglavlja), Pergamena, Zagreb, 2006. 5. Nastavni materijal (nerecenzirana predavanja - uručci) 6. *Zakon o sestrinstvu* NN 121/03, NN 117/08 i NN 57/11. |

**Popis dopunske literature:**

|  |
| --- |
| 1. Berčić, B. “Etika”, u: *Filozofija*, sv. 1., Ibis grafika, Zagreb, 2012. 2. Čović, A. *Etika i bioetika* (odabrana poglavlja), Pergamena, Zagreb, 2004. 3. Frankena, W. *Etika* (odabrana poglavlja), Kruzak, Zagreb, 1998. 4. Jonsen, A. R., Siegler, M., Winslade, W. J., *Clinical ethics. A Practical Approach to Ethical Decision in Clinical Medicine* (odabrana poglavlja), McGraw-Hill, New York etc., 2015. 5. Kalauz, S.: *Sestrinska profesija u svjetlu bioetičkog pluriperspektivizma* (odabrana poglavlja), Pergamena, Zagreb, 2011. 6. Matulić, T.: *Bioetika* (odabrana poglavlja), Glas koncila, Zagreb, 2012. 7. Prijić–Samaržija, S. (ur.): *Pobačaj za i protiv*, Hrvatski kulturni dom, Rijeka, 1995. |

**Nastavni plan:**

**Popis predavanja (s naslovima i pojašnjenjem):**

|  |
| --- |
| **P1. Uvod: etika i moral, etički problemi, odnos teorije i prakse**  Ishodi učenja: opisati cilj(eve) kolegija; razlikovati i definirati pojmove ‘etika’ i ‘moral’; razlikovati moralnu od etičke perspektive, navesti vrste i razine etičkih problema u sestrinskoj teoriji i praksi.  **P2. Vrijednosti u biomedicini i zdravstvu**  Ishodi učenja: obrazložiti temeljnu ulogu vrijednosti u moralnom i etičkom prosuđivanju; obrazložiti mjesto i ulogu (moralnih) vrijednosti u procesu zdravstvene skrbi; razlikovati osobne i društvene vrijednosti; objasniti razliku između tradicionalnih i vrijednosti modernog doba, objasniti ponašanje i djelovanje sestara određeno etičkim vrijednostima u biomedicini i zdravstvu.  **P3. Bioetičke dileme – mjesto i uloga etičkih teorija i pristupa**  Ishodi učenja: interpretirati bioetičke dileme; prepoznati moralne konflikte i razine bioetičkih dilema; razlikovati i uspoređivati glavne etičke teorije (etika vrline, deontologija – Kantova etika dužnosti, utilitarizam, etika skrbi); obrazložiti prednosti i nedostatke pojedine etičke teorije u rješavanju dilema; riješiti etičku dilemu u slučaju iz sestrinske prakse.  **P4. Bol, medicina i kultura**  Ishodi učenja: Prepoznati kulturnu komponentu trpljenja boli, razlikovati tradicionalni i biokulturni model odnosa prema boli, definirati i objasniti osnovne postavke biokulturnog modela odnosa prema boli.  **P5. Kvaliteta života**  Ishodi učenja: Definirati i obrazložiti vrednovanje kvalitete života, uočiti i objasniti posljedice koje stvara procjena sestre o kvaliteti života pacijenta/ice i analizirati pristup u kojem se pacijentu/ici dopušta da sama procijeni što je kvaliteta života.  **P6. Etička načela u zdravstvenoj/sestrinskoj njezi**  Ishodi učenja: identificirati načela u užem i širem smislu, u znanosti i osobnom ponašanju; razlikovati primarna bioetička načela (autonomija, dobročinstvo, neškodljivost i pravednost) u uspostavljanju etičkog odnosa sestre prema pacijentima/icama, pronaći i primijeniti bioetička načela u Etičkom kodeksu medicinskih sestara u rješavanju slučaja iz sestrinske prakse.  **P7. Paternalistički odnos sestre prema pacijentu/ici**  Ishodi učenja: definirati paternalizam (uže, šire i praktično značenje); opisati značajke paternalizma; razlikovati opravdani od neopravdanog paternalizma; navesti pojavne oblike paternalizma u sestrinstvu; prepoznati praktični paternalizam u odnosu sestre prema pacijentu/ici, odrediti vrste paternalizma u medicini, predstaviti stajališta zagovornika i protivnika paternalizma i obrazložiti opasnost od paternalističkog odnosa prema pacijentu/ici.  **P8. Privatnost, povjerenje i sestrinska tajna**  Ishodi učenja: prepoznati privatnost i vrste privatnosti; istaknuti pravnu dimenziju privatnosti; analizirati etičku standardizaciju privatnosti u medicini; definirati tajnu i odrediti vrste tajni; analizirati sadržaj zdravstvene/sestrinske tajne; prepoznati razloge za odavanje privatnosti i povjerenja; definirati ograničeno odavanje privatnosti i povjerenja; primijeniti odrednice Etičkog kodeksa medicinskih sestara u rješavanju slučaja iz prakse.  **P9. Odnos između korisnika i pružatelja zdravstvenih usluga, vulnerabilnost pacijenta**  Ishodi učenja: prepoznati sestru kao pružatelja zdravstvene usluge; odrediti pravne i etičke norme koje definiraju odnos sestre prema pacijentu i članovima njegove/njene obitelji; opisati specifičan status pacijenta u sestrinstvu s obzirom na vulnerabilnost, navesti različite vrste, dimenzije i uzroke koji pridonose vulnerabilnosti pacijenta.  **P10. Informirana suglasnost u zdravstvenoj/sestrinskoj njezi**  Ishodi učenja. definirati informiranu suglasnost; opisati povijest informirane suglasnosti; navesti i objasniti elemente informiranog pristanka; argumentirati interdisciplinarnost u razumijevanju značaja informirane suglasnosti; navesti razloge za uvažavanje informirane suglasnosti; predstaviti pravni okvir informirane suglasnosti u Republici Hrvatskoj i obrazložiti informiranu suglasnost u praktičnom odnosu sestre prema pacijentu/ici.  **P11. Želje i potrebe pacijenta**  Ishodi učenja: analizirati teorijski, normativni i praktični pristupi zdravstvenih djelatnika prema željama i pravima pacijenata; istaknuti važnost kliničkog, etičkog i pravnog značaja poštivanja pacijentovih želja; razlikovati potrebe i želje pacijenta/ice te procijeniti ispravnost odluke pacijenta/ice o prihvaćanju i/ili odbijanju medicinskih postupaka i intervencija.  **P12. Priziv savjesti**  Ishodi učenja: definirati i objasniti razloge zbog kojih se zdravstveni djelatnici i posebno sestre mogu pozvati na priziv savjesti, navesti i objasniti priziv savjesti u pravnoj i etičkoj normi.  Popis predavanja (s naslovima i pojašnjenjima) najvećim je dijelom izradila prof. dr. sc. Nada Gosić. |

# Popis seminara s pojašnjenjem:

|  |
| --- |
| Seminarski dio nastave izvodi se kroz analizu slučajeva iz sestrinske prakse. Studentima se na uvodnom satu objašnjava protokol za odabir/pripremu adekvatnog slučaja iz sestrinske prakse, na temelju kojega oni odabiru takav slučaj. Na uvodnom satu studentima se daje i naputak za etičku analizu. Svaki student samostalno analizira slučaj kojega prezentira pred cijelom grupom, pri čemu se evaluiraju elementi prezentacije. Na temelju rasprave u kojoj student od nastavnika i drugih studenata dobiva povratnu informaciju, primjedbe i komentare student priprema pisani seminarski rad, koji se sastoji u predstavljanju slučaja i njegovoj etičkoj analizi, a svi se radovi evaluiraju prema određenim, unaprijed danim kriterijima za etičku analizu. |

# Popis vježbi s pojašnjenjem:

|  |
| --- |
| Kolegij ne predviđa vježbe. |

**Obveze studenata:**

|  |
| --- |
| Studenti su obvezni redovito pohađati i aktivno sudjelovati u svim oblicima nastave. |

**Ispit (način polaganja ispita, opis pisanog/usmenog/praktičnog dijela ispita, način bodovanja, kriterij ocjenjivanja):**

|  |
| --- |
| Ocjenjivanje studenata provodi se prema važećem Pravilniku o studijima Sveučilišta u Rijeci (odobrenog od Senata).  Rad studenta na predmetu vrednuje se i ocjenjuje tijekom nastave kroz seminarski rad (sastoji se od usmene prezentacije – max. 15 bodova i pismenog rada – max 35 bodova; sve zajedno 50 bodova, odnosno 50% ukupne ocjene) i na završnom ispitu. Ukupan postotak uspješnosti studenta tijekom nastave čini do 50% ocjene, a na završnom ispitu 50% ocjene. Usmena i pismena prezentacija se svaka evaluiraju prema zasebnim kriterijima koji su detaljno objašnjeni na uvodnom satu, a navode se u nastavku.  Elementi koji se uzimaju u obzir pri ocjenjivanju usmene prezentacije seminarskog rada: pridržavanje zadanog vremena (10–15 minuta; max. 2/15 bodova), jasnoća izlaganja (max. 4/15 bodova), strukturiranje prezentacije (max. 4/15 bodova), ponašanje za vrijeme izlaganja (max. 2/15 bodova) i diskusija (max. 3/15 bodova).  Elementi koji se uzimaju u obzir pri ocjenjivanju pisanog seminarskog rada: forma predanog materijala (max. 4/35 bodova), prikaz slučaja (max. 5/35 bodova) i analiza slučaja (max. 26/35 bodova). Svaki otkriveni pokušaj nelegitimnog prisvajanja tuđeg rada (plagiranje; copy-paste bez primjerenog citata) bit će tretiran kao teža povreda obveza u skladu s pozitivnim aktima.  Studenti moraju ostvariti minimalno 25% ukupne ocjene tijekom nastave da bi pristupili ispitu te na završnom testu moraju točno riješiti 50% pisanog testa (25% ukupne ocjene). |

**Mogućnost izvođenja nastave na stranom jeziku:**

|  |
| --- |
| Zasad ne postoji. |

**Ostale napomene (vezane uz kolegij) važne za studente:**

|  |
| --- |
| **Izostanak s nastave** do 30 % pretpostavlja opravdani razlog, ne zahtijeva dodatno opravdanje i ne može se nadoknaditi (izuzetak je otpusno pismo s liječenja u bolnici). Izostanak veći od 30 %, bez obzira na razloge, onemogućuje studentu/studentici izlazak na ispit i podrazumijeva ponovni upis kolegija sljedeće akademske godine.  Prema vrijedećim aktima, nije moguće “odbiti” ocjenu na završnom ispitu, već samo postupiti u skladu s Pravilnikom o studijima Sveučilišta u Rijeci (student nezadovoljan ocjenjivanjem podnosi u roku od 24 sata pismenu žalbu dekanu). |

**SATNICA IZVOĐENJA NASTAVE (za akademsku 2023./2024. godinu)**

**Raspored nastave**

|  |  |  |  |  |
| --- | --- | --- | --- | --- |
| **Datum** | **Predavanja (vrijeme i mjesto)** | **Seminari  (vrijeme i mjesto)** | **Vježbe  (vrijeme i mjesto)** | **Nastavnik** |
| 23.11.2023.  (četvrtak) | P1 – P3  (16,00–19,00, **Z6**) |  |  | Doc. dr. sc. Robert Doričić |
| 7.12.2023.  (četvrtak) | P4 – P8  (16,00–19,00, **Z7**) |  |  | Doc. dr. sc. Igor Eterović |
| 8.12.2023.  (petak) | P9 – P12  (16,00–19,00, **Z7**) |  |  | Doc. dr. sc. Igor Eterović |
| 9.12.2023.  (subota) |  | S1 – S5  (8,00–12,00, **Z7**) |  | Doc. dr. sc. Robert Doričić |
| 21.12.2023.  (četvrtak) |  | S6 – S10  (12,00–16,00, **Z7** ) |  | Doc. dr. sc. Robert Doričić |
| 23.12.2023.  (subota) |  | S11 – S13  (12,00–17,00, **online**) |  | Doc. dr. sc. Robert Doričić |

**Popis predavanja, seminara i vježbi:**

|  |  |  |  |
| --- | --- | --- | --- |
| **P** | **PREDAVANJA (tema predavanja)** | **Broj sati nastave** | **Mjesto održavanja** |
| P1 | Uvod: etika i moral, etički problemi, odnos teorije i prakse | 1 | Z6 |
| P2 | Vrijednosti u biomedicini i zdravstvu | 1 | Z6 |
| P3 | Bioetičke dileme | 1 | Z6 |
| P4 | Bol, medicina i kultura | 1 | Z6 |
| P5 | Kvaliteta života | 1 | Z7 |
| P6 | Etička načela u zdravstvenoj/sestrinskoj njezi | 1 | Z7 |
| P7 | Paternalistički odnos sestre prema pacijentu/ici | 1 | Z7 |
| P8 | Privatnost, povjerenje i sestrinska tajna | 1 | Z7 |
| P9 | Odnos između korisnika i pružatelja zdravstvenih usluga, vulnerabilnost pacijenta | 1 | Z3 |
| P10 | Informirana suglasnost u zdravstvenoj/sestrinskoj njezi | 1 | Z3 |
| P11 | Želje i potrebe pacijenta/ice | 1 | Z3 |
| P12 | Priziv savjesti | 1 | Z3 |
|  | **Ukupan broj sati predavanja** | **15** |  |

|  |  |  |  |
| --- | --- | --- | --- |
| **S** | **SEMINARI (tema seminara)** | **Broj sati nastave** | **Mjesto održavanja** |
| S1 | Uvod u seminar | 1 | Z7 |
| S2 – S8 |  | 7 | Z7 |
| S9 – S13 | Studentska prezentacija analiziranih slučajeva | 5 | Z3 |
|  | **Ukupan broj sati seminara** | **13** |  |

|  |  |  |  |
| --- | --- | --- | --- |
| **V** | **VJEŽBE (tema vježbe)** | **Broj sati nastave** | **Mjesto održavanja** |
| / | / | / | **/** |
|  | **Ukupan broj sati vježbi** | **0** |  |

|  |  |
| --- | --- |
|  | **ISPITNI TERMINI (završni ispit)** |
| 1. | 22.12.2023. (petak) |
| 2. | 19.01.2024. (petak) |
| 3. | 10.02.2024. (subota) |
| 4. | 23.03.2024. (subota) |